# Erik Morán Arribas

Erik Morán Arribas (Portugalete, 25 de maig de 1991) és un futbolista professional basc que juga en la demarcació de migcampista. Actualment milita a la SD Amorebieta.

## Carrera de club

Morán va ingressar al planter de l'Athletic Club el 2004, a 13 anys. El 28 de novembre de 2012 va debutar amb el primer equip, com a titular, en una victòria per 0-2 a fora contra el Hapoel Ironi Kiryat Shmona FC a la Lliga Europa de la UEFA 2012–13; el 14 d'abril de l'any següent va jugar el seu primer partit a La Liga, entrant al minut 80 en lloc d'Iker Muniain en una derrota per 0–3 a casa contra el Reial Madrid CF.
Morán fou promocionat al primer equip de l'Athletic l'agost de 2013, va signar una ampliació de contracte fins al 2016 i se li va assignar el dorsal número 5. El 29 de gener de 2015, després d'haver jugat poc durant la temporada, fou cedit fins al juny al CD Leganés de Segona Divisió.
El 23 de juliol de 2015, Morán va marxar cedit al Reial Saragossa per un any. L'1 de juliol de l'any següent va signar contracte per dos anys amb el club, després que l'Athletic va decidir no recuperar-lo després de la cessió.
El 31 de gener de 2017, Morán va retornar al Leganés, llavors a la primera divisió, després d'un acord amb el Saragossa. Gairebé un any després, novament en el mercat d'hivern, va signar contracte per tres anys i mig amb l'AEK Atenes FC de la Superlliga Grega a canvi de 130,000 € i una clàusula de recompra del 10%; el fitxatge va ser a causa de la seriosa lesió de Jakob Johansson. Va marxar el desembre de 2019.
Morán va tornar a Espanya el gener de 2020, signant un contracte a curt termini amb el CD Numància a segona divisió. El 28 d'agost, després de descendir de la segona divisió, es va incorporar a la SD Ponferradina de la mateixa lliga.
El 4 de juliol de 2023, després del descens de la Ponferradina de segona divisió Morán va fitxar per la SD Amorebieta també a la segona divisió.

## Palmarès

AEK Atenes
* Superlliga Grega: 2017–18

## Referències

* ↑ Athletic post comfortable Kiryat Shmona win; UEFA, 28 novembre 2012
* ↑ Ronaldo brace helps beat Bilbao; ESPN FC, 14 abril 2013
* ↑ El Athletic hace ficha del primer equipo a Erik Morán Arxivat 2018-12-15 a Wayback Machine.; Diario de León, 5 agost 2013 (en castellà)
* ↑ Number assignments; Athletic Club, 13 agost 2013
* ↑ Erik Moran on-loan; Athletic Club, 29 gener 2015
* ↑ Erik Morán, nuevo jugador del Real Zaragoza (Erik Morán, new player of Real Zaragoza); Real Zaragoza, 23 juliol 2015 (en castellà)
* ↑ Erik Morán continúa en el Real Zaragoza (Erik Morán remains at Real Zaragoza); Vavel, 1 juliol 2016 (en castellà)
* ↑ Erik Morán regresa al Leganés para completar el medio campo (Erik Morán returns to Leganés to complete the midfield) Arxivat 2018-01-03 a Wayback Machine.; CD Leganés, 31 gener 2017 (en castellà)
* ↑ Επίσημο: Στην ΑΕΚ ο Μοράν (Official: Morán to AEK); Sport 24, 2 gener 2018 (en grec)
* ↑ Erik Morán, primer fichaje para la medular del Numancia (Erik Morán, first signing for Numancia's midfield); Marca, 9 gener 2020 (en castellà)
* ↑ El Numancia traspasa a Carlos Gutiérrez y ficha a Erik Morán; El Mirón de Soria, 9 gener 2020 (en castellà)
* ↑ Medio Numancia del descenso se junta en El Toralín con una lección aprendida (Half of relegated Numancia joins at El Toralín with learned lesson); El Desmarque, 14 novembre 2020 (en castellà)
* ↑ Erik Morán se une a la SD Ponferradina (Erik Morán joins SD Ponferradina); SD Ponferradina, 28 agost 2020 (en castellà)
* ↑ «Erik Morán, primer fichaje azul para la 2023–24» (en castellà). SD Amorebieta, 04-07-2023. [Consulta: 4 juliol 2023].

## Enllaços externs

* Erik Morán Arribas a BDFutbol
* Erik Morán Arribas, Fitxa a Soccerway